รัฐบาลไทย-ข่าวทำเนียบรัฐบาล-สรุปข่าวการประชุม ครม. อย่างเป็นทางการนอกสถานที่ ครั้งที่ 1/2566 วันที่ 4 ธันวาคม 2566
วันจันทร์ที่ 4 ธันวาคม 2566
04/12/2566
สรุปข่าวการประชุม ครม. อย่างเป็นทางการนอกสถานที่ ครั้งที่ 1/2566 วันที่ 4 ธันวาคม 2566
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 ณ ห้องประชุมโรงแรมณัฐพงษ์ แกรนด์ หนองบัวลําภู จังหวัดหนองบัวลําภู
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (4 ธันวาคม 2566) เวลา 10.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 ณ ห้องประชุมโรงแรมณัฐพงษ์ แกรนด์ หนองบัวลําภู จังหวัดหนองบัวลําภู ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงสถานที่เก็บรักษาน้ํามัน พ.ศ. ....
เศรษฐกิจ-สังคม
2.  เรื่อง  โครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM2.5
3.  เรื่อง  ยุทธศาสตร์การจัดสรรงบประมาณรายจ่ายประจําปีงบประมาณรายจ่ายประจําปีงบประมาณ พ.ศ 2568
4.  เรื่อง  ขออนุมัติและขอรับการสนับสนุนงบประมาณโครงการบริบาลและคุ้มครองสิทธิผู้สูงอายุในชุมชน (ภาคตะวันออกเฉียงเหนือ)
5.  เรื่อง  ข้อเสนอการกระจายอํานาจเพื่อเพิ่มประสิทธิภาพการบริหารงานเชิงพื้นที่ของผู้ว่าราชการจังหวัด
6.  เรื่อง  รายงานความก้าวหน้าการจัดงานมหกรรมพืชสวนโลกจังหวัดอุดรธานี พ.ศ. 2569
ต่างประเทศ
7.  เรื่อง  ร่างคํามั่นของประเทศไทยเนื่องในโอกาสครบรอบ 75 ปี ของปฏิญญาสากลว่าด้วยสิทธิมนุษยชน
**********************
กฎหมาย
1. เรื่อง ร่างกฎกระทรวงสถานที่เก็บรักษาน้ํามัน พ.ศ. ....
คณะรัฐมนตรีมีมติอนุมัติหลักการร่างกฎกระทรวงสถานที่เก็บรักษาน้ํามัน พ.ศ. .... ตามที่กระทรวงพลังงาน (พน.) เสนอ และให้ส่งสํานักงานคณะกรรมการกฤษฎีกาตรวจพิจารณาต่อไป
สาระสําคัญของร่างกฎกระทรวง
เป็นการปรับปรุงกฎกระทรวงสถานที่เก็บรักษาน้ํามันเชื้อเพลิง พ.ศ. 2551 และที่แก้ไขเพิ่มเติม โดยมีการแก้ไขในส่วนสําคัญ ดังนี้
1. แก้ไขเฉพาะถ้อยคําให้มีความเหมาะสมมากยิ่งขึ้น โดยยังคงสาระสําคัญตามกฎกระทรวงสถานที่เก็บรักษาน้ํามันเชื้อเพลิง พ.ศ. 2551 และที่แก้ไขเพิ่มเติม เช่น แก้ไขคําว่า “น้ํามันเชื้อเพลิง” เป็น “น้ํามัน” เป็นต้น เพื่อให้สอดคล้องกับถ้อยคําตามกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556
2. แก้ไขเพิ่มเติมหลักเกณฑ์ วิธีการ และเงื่อนไขในการประกอบกิจการสถานที่เก็บรักษาน้ํามัน สําหรับสถานที่เก็บรักษาน้ํามัน ลักษณะที่สาม (โรงงานหรือสถานประกอบกิจการขนาดใหญ่) ดังนี้
(1) แก้ไขเพิ่มเติมลักษณะและระยะปลอดภัยภายนอกของสถานที่เก็บรักษาน้ํามัน เพื่อการจําหน่ายหรือเพื่อการใช้เอง ต้องอยู่ห่างจากเขตพระราชฐาน ไม่น้อยกว่า 1,000 เมตร หรือ 500 เมตร แล้วแต่กรณี โดยให้ได้รับความยินยอมเป็นหนังสือจากสํานักพระราชวัง (เดิมไม่ได้กําหนดข้อยกเว้น) ทั้งนี้ เพื่อให้สอดคล้องกับกฎกระทรวงสถานีบริการก๊าซธรรมชาติ พ.ศ. 2564
(2) เพิ่มเติมหลักเกณฑ์ วิธีการ และเงื่อนไขเกี่ยวกับการจัดเก็บภาชนะบรรจุน้ํามันภายในอาคารเก็บภาชนะบรรจุน้ํามัน โดยปรับปรุงข้อห้ามในการจัดเก็บภาชนะบรรจุน้ํามันภายในอาคารเก็บภาชนะบรรจุน้ํามันให้มีความชัดเจนและเป็นไปตามข้อกําหนดตามมาตรฐาน NFPA 301 (Chapter 9) เช่น ห้ามตั้งขวดน้ํามัน กระป๋องน้ํามัน ถังน้ํามัน หรือถังเก็บน้ํามันขนาดเล็กที่บรรจุน้ํามันชนิดไวไฟมาก ยกเว้นถังเก็บน้ํามันขนาดใหญ่ที่ติดตั้งไว้ในอาคารติดตั้งถังเก็บน้ํามันโดยเฉพาะ เป็นต้น (เดิมกําหนดข้อห้ามการจัดเก็บภาชนะบรรจุน้ํามันชนิดไวไฟมาก)
(3) กําหนดเพิ่ม “อาคารติดตั้งถังเก็บน้ํามันโดยเฉพาะ” ที่เป็นรูปแบบใหม่ขึ้นอีกหนึ่งลักษณะ ให้สามารถติดตั้งถังเก็บน้ํามันภายในอาคาร โดยเป็นอาคารที่สร้างขึ้นเพื่อคลุมพื้นที่ที่ติดตั้งถังเก็บน้ํามันไว้เป็นการเฉพาะ (จากเดิมมี 2 ลักษณะ คือ การติดตั้งถังเก็บน้ํามันเหนือพื้นดินและใต้พื้นดิน) เพื่อเป็นไปตามข้อกําหนดตามมาตรฐาน NFPA 30 (Chapter 24) รวมทั้งกําหนดเพิ่มเติมการควบคุมที่จําเป็นในการป้องกันและระงับอัคคีภัยเพื่อความปลอดภัยและป้องกันอันตรายที่อาจเกิดขึ้น เช่น มีระบบตรวจจับและแจ้งเตือนน้ํามันรั่ว (leak detection and annunciation) ภายในสถานที่เก็บรักษาน้ํามันที่ติดตั้งถังเก็บน้ํามันขนาดใหญ่ ทั้งนี้ เพื่อรองรับการประกอบธุรกิจศูนย์ข้อมูล (Data Center) หรือธุรกิจที่มีความจําเป็นต้องใช้ไฟฟ้าสํารองฉุกเฉินหรือธุรกิจอื่นในลักษณะเดียวกัน เช่น ห้างสรรพสินค้า โรงพยาบาล โรงแรม และสนามบิน
การปรับปรุงร่างกฎกระทรวงดังกล่าวเป็นการปรับปรุงกฎกระทรวงสถานที่เก็บรักษาน้ํามันเชื้อเพลิง พ.ศ. 2551 และที่แก้ไขเพิ่มเติม ให้สอดคล้องกับข้อกําหนดตามมาตรฐาน NFPA 30 กฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2556 และกฎกระทรวงสถานีบริการก๊าซธรรมชาติ พ.ศ. 2564 โดยเป็นการดําเนินการตามมติคณะรัฐมนตรีเมื่อวันที่ 16 ตุลาคม 2566 (เรื่อง การชี้แจงขั้นตอนและรายงานผลการดําเนินการฯ เสนอร่างกฎหมายเกี่ยวกับสถานที่เก็บรักษาน้ํามันภายใต้พระราชบัญญัติควบคุมน้ํามันเชื้อเพลิง พ.ศ. 2542) อันจะทําให้การกํากับดูแลการประกอบกิจการสถานที่เก็บรักษาน้ํามันเป็นไปตามกฎหมายและมาตรฐานระดับสากล สามารถสร้างการแข่งขันอย่างเป็นธรรม และส่งเสริมให้เกิดความเชื่อมั่นในการลงทุนธุรกิจจากต่างประเทศ ตลอดจนเพื่อให้สอดคล้องกับแผนการดําเนินงานของผู้ประกอบธุรกิจศูนย์ข้อมูล (Data Center)2 ที่ได้รับการส่งเสริมการลงทุนจากสํานักงานคณะกรรมการส่งเสริมการลงทุน ประกอบกับคณะกรรมการควบคุมน้ํามันเชื้อเพลิง ในการประชุมครั้งที่ 4/2566 เมื่อวันที่ 20 ตุลาคม 2566 ได้มีมติเห็นชอบในหลักการของร่างกฎกระทรวงดังกล่าว และกระทรวงพลังงานได้จัดทํารายงานการวิเคราะห์ผลกระทบที่อาจเกิดขึ้นจากกฎหมายเพื่อให้เป็นไปตามกฎกระทรวงกําหนดร่างกฎที่ต้องจัดให้มีการรับฟังความคิดเห็นและวิเคราะห์ผลกระทบ พ.ศ. 2565 ด้วยแล้ว
_______________________
1 มาตรฐาน NFPA กําหนดโดยสมาคมป้องกันอัคคีภัยแห่งชาติ (National Fire Protection Association: NFPA) ของสหรัฐอเมริกา ก่อตั้งขึ้นในปี พ.ศ. 2439 มีวัตถุประสงค์เพื่อสนับสนุนกิจกรรมการป้องกันอัคคีภัยและลดความสูญเสียต่ออัคคีภัยให้มากที่สุด โดยมาตรฐาน NFPA 30 คือ การกําหนดมาตรฐานความปลอดภัยของของเหลวไวไฟและติดไฟได้ (Flammable and Combustible Liquids Code) เพื่อลดอันตรายจากการจัดเก็บและการใช้งานของเหลวไวไฟหรือติดไฟได้
2 ธุรกิจศูนย์ข้อมูล (Data Center) เป็นธุรกิจที่ให้บริการสถานที่สําหรับจัดเก็บ ดําเนินการ และดูแลเครื่องมือในการให้บริการ Cloud ไม่ว่าจะเป็นเซิร์ฟเวอร์ ไดรฟ์พื้นที่เก็บข้อมูล และอุปกรณ์เครือข่ายต่าง ๆ ซึ่งจะช่วยอํานวยความสะดวกในการจัดเก็บและจัดการข้อมูลดิจิทัลของผู้ใช้บริการ Cloud ไม่ว่าจะเป็นหน่วยงานภาครัฐหรือภาคเอกชน ซึ่งมีข้อมูลที่มีความสําคัญและละเอียดอ่อน ดังนั้น Data Center จึงต้องมีความปลอดภัยสูง รวมถึงต้องมีสิ่งอํานวยความสะดวกเพื่อดูแลอุปกรณ์ต่าง ๆ ได้อย่างมีประสิทธิภาพ เช่น ระบบเครื่องกําเนิดไฟฟ้าสํารองกรณีเกิดเหตุฉุกเฉิน ระบบสํารองน้ํามันเชื้อเพลิงสําหรับจ่ายน้ํามันให้เครื่องกําเนิดไฟฟ้า ระบบทําความเย็น อาคาร และระบบปรับอากาศภายในห้องอุปกรณ์คอมพิวเตอร์ เป็นต้น
เศรษฐกิจ-สังคม
2. เรื่อง โครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM2.5
คณะรัฐมนตรีมีมติอนุมัติโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM2.5 (โครงการฯ) กรอบวงเงินงบประมาณรวมทั้งสิ้น 7,990.60 ล้านบาท ตามที่กระทรวงอุตสาหกรรม (อก.) เสนอดังนี้
1. อัตราการจ่ายเงินสนับสนุนเกษตรกรชาวไร่อ้อยตามโครงการฯ ในอัตราไม่เกิน 120 บาทต่อตัน เพื่อให้เกษตรกรชาวไร่อ้อยสามารถดําเนินการเก็บเกี่ยวอ้อยสดคุณภาพดี1 และนําไปแก้ไขปัญหาในพื้นที่ที่มีข้อจํากัดที่ทําให้เกิดการลักลอบเผาอ้อย ทั้งนี้ หลักเกณฑ์และอัตราการจ่ายเงินสนับสนุนดังกล่าวจะเป็นแนวทางในการสนับสนุนเกษตรกรชาวไร่อ้อยให้สามารถดําเนินการเก็บเกี่ยวอ้อยสดและนําไปแก้ไขปัญหาในพื้นที่ที่มีข้อจํากัดในการเก็บเกี่ยวอ้อยสด
2. ค่าใช้จ่ายโครงการฯ ในอัตราไม่เกิน 120 บาทต่อตัน เป็นจํานวนเงิน 7,775.01 ล้านบาท โดยใช้แหล่งเงินทุนของธนาคารเพื่อการเกษตรและสหกรณ์การเกษตร (ธ.ก.ส.)
3. ค่าใช้จ่ายในการดําเนินการของ ธ.ก.ส. รวมจํานวนเงิน 215.59 ล้านบาท ดังนี้
รายละเอียด
จํานวนเงิน (ล้านบาท)
3.1 ชดเชยต้นทุนเงินในอัตราต้นทุนทางการเงินของ ธ.ก.ส. ประจําไตรมาส บวก 1 (ปัจจุบันคิดเป็นร้อยละ 2.76 ต่อปี)
214.59
3.2 ค่าบริหารจัดการรายละ 5 บาท จํานวน 200,000 ราย
1.00
รวม
215.59
สาระสําคัญ
อก. รายงานว่า
1. รัฐบาลกําหนดให้ปัญหาฝุ่นละอองขนาดเล็ก (PM2.5) เป็นวาระแห่งชาติที่ต้องแก้ไขอย่างเร่งด่วน เนื่องจากเป็นปัญหาสําคัญที่ส่งผลกระทบต่อสุขภาพอนามัยของประชาชนประกอบกับคําแถลงนโยบายของคณะรัฐมนตรี (นายเศรษฐา ทวีสิน นายกรัฐมนตรีแถลงต่อรัฐสภา) ระบุว่า รัฐบาลจะแก้ปัญหาด้านสิ่งแวดล้อมที่เป็นวาระแห่งชาติ โดยเฉพาะเรื่องฝุ่นควัน PM2.5 ที่ทวีความรุนแรงขึ้นทุกปีและส่งผลกระทบต่อสุขภาพของประชาชนทุกคน ด้วยการสร้างแรงจูงใจทางเศรษฐกิจทั้งทางบวกและทางลบในภาคเกษตรกรรม รวมถึงการสร้างความร่วมมือกับประเทศเพื่อนบ้านในการแก้ไขปัญหาดังกล่าว โดยคณะกรรมการอ้อยและน้ําตาลทราย(ปลัดกระทรวงอุตสาหกรรมเป็นประธาน) ในคราวประชุมครั้งที่ 7/2566 เมื่อวันที่ 28 กันยายน 2566 ได้มีมติเห็นชอบแนวทางการสนับสนุนเกษตรกรชาวไร่อ้อย และขอรับการจัดสรรงบประมาณในวงเงินไม่เกิน 8,000 ล้านบาท
2. อก. จึงได้จัดทําโครงการฯ (ฤดูกาลผลิตปี 2565/2566) เพื่อให้เกษตรกรชาวไร่อ้อยสามารถดําเนินการเก็บเกี่ยวอ้อยสดคุณภาพดีและนําไปแก้ไขปัญหาในพื้นที่ที่มีข้อจํากัดที่ทําให้เกิดการลักลอบเผาอ้อย ซึ่งเป็นสาเหตุหนึ่งที่ก่อให้เกิดฝุ่น PM2.52 โดยช่วยเหลือเฉพาะชาวไร่อ้อยทุกรายที่ตัดอ้อยสดคุณภาพดีส่งโรงงานเท่านั้น ผ่านการสมทบจ่ายค่าแรงงานให้แก่เกษตรกรที่ตัดอ้อยสดแทนการตัดอ้อยไฟไหม้ เพื่อเป็นแรงจูงใจให้เกษตรกรชาวไร่อ้อยหันมาตัดอ้อยสดส่งโรงงานมากขึ้น ทั้งนี้ โครงการที่เสนอมาในครั้งนี้เป็นการดําเนินการต่อเนื่องจากโครงการในลักษณะเดียวกันที่เคยดําเนินการในฤดูกาลผลิตปี 2563/2564 และปี 2564/2565 (อัตราการให้ความช่วยเหลือ 120 บาทต่อตันเท่ากัน) โดยมีรายละเอียดสรุปได้ ดังนี้
หัวข้อ
สาระสําคัญ
2.1 วัตถุประสงค์
(1) สนับสนุนเกษตรกรชาวไร่อ้อยเก็บเกี่ยวอ้อยสดคุณภาพดี ลดปัญหามลพิษทางอากาศและฝุ่น PM2.5 ซึ่งเป็นไปตามพันธกรณีภายใต้องค์การการค้าโลก (WTO) ในข้อกําหนดด้านการคุ้มครองสิ่งแวดล้อม (Green box) ด้านเกษตร
(2) แก้ไขปัญหาในพื้นที่ที่มีข้อจํากัดที่ทําให้เกิดการลักลอบเผาอ้อย และปรับปรุงพื้นที่เพาะปลูกให้เหมาะสมกับการใช้เครื่องจักรกลการเกษตรในการเก็บเกี่ยวอ้อยสด
2.2 แนวทางการดําเนินงาน
(1) ช่วยเหลือเฉพาะชาวไร่อ้อยทุกรายที่ตัดอ้อยสดคุณภาพดีส่งโรงงานเท่านั้น ซึ่งในฤดูกาลผลิตปี 2565/2566 มีปริมาณอ้อยสดคุณภาพดีทั้งสิ้นรวม 64.79 ล้านตัน (จากปริมาณอ้อยทั้งหมด 95.57 ล้านตัน) ดังนี้
ประเภทอ้อย
ปริมาณอ้อย
ปริมาณอ้อยไฟไหม้
ปริมาณอ้อยทั้งหมด
อ้อยที่ส่งโรงงานน้ําตาลตามพระราชบัญญัติอ้อยและน้ําตาลทราย พ.ศ. 2527
63.11 ล้านตัน
(ร้อยละ 67.21)
30.78 ล้านตัน
(ร้อยละ 32.79)
93.89 ล้านตัน
อ้อยที่ปลูกส่งโรงงานเพื่อผลิตเป็นเอทานอล
1.60 ล้านตัน
-
1.60 ล้านตัน
อ้อยที่ปลูกเพื่อผลิตน้ําตาลทรายแดง
0.08 ล้านตัน
-
0.08 ล้านตัน
ฤดูกาลผลิตปี 2565/2566 รวมทั้งสิ้น
64.79 ล้านตัน
(ร้อยละ 67.80)
30.78 ล้านตัน
(ร้อยละ 32.20)
95.57 ล้านตัน
(2) สนับสนุนเงินช่วยเหลือในอัตราไม่เกิน 120 บาทต่อตัน เพื่อให้เกษตรกรชาวไร่อ้อยสามารถดําเนินการเก็บเกี่ยวอ้อยสดคุณภาพดีและนําไปแก้ไขปัญหาในพื้นที่ที่มีข้อจํากัดที่ทําให้เกิดการลักลอบเผาอ้อย โดยคิดอัตราการจ่ายเงินสนับสนุนจากสัดส่วนปริมาณอ้อยสดคุณภาพดี [เช่น เกษตรกรส่งอ้อยสดคุณภาพดีเข้าโรงงานร้อยละ 80 - 89.99 ของจํานวนอ้อยทั้งหมดที่เกษตรกรรายดังกล่าวส่งเข้าโรงงานจะได้รับอัตราการจ่ายเงินสนับสนุนเพื่อดําเนินการเก็บเกี่ยวอ้อยสด 100 บาทต่อตัน รวมกับอัตราการจ่ายเงินสนับสนุนเพื่อนําไปแก้ไขปัญหาในพื้นที่ที่มีข้อจํากัด 20 บาทต่อตัน ดังนั้น เกษตรกรจะได้รับอัตราการจ่ายเงินสนับสนุนรวม 120 บาทต่อตัน (ซึ่งเป็นอัตราเดียวกันกับฤดูกาลผลิตปี 2563/2564 และ 2564/2565)] ดังนี้
สัดส่วนปริมาณอ้อยสดคุณภาพดี
อัตราการจ่ายเงินสนับสนุนตามสัดส่วนปริมาณอ้อยสดเพื่อดําเนินการเก็บเกี่ยวอ้อยสด (บาทต่อตัน)
อัตราการจ่ายเงินสนับสนุนตามสัดส่วนปริมาณอ้อยสดเพื่อนําไปแก้ไขปัญหาในพื้นที่ที่มีข้อจํากัด* (บาทต่อตัน)
ร้อยละ 100